stanford-oval/wikipedia huggingface dataset:
דאץ' ואן דר לינד (Red Dead)
ביוגרפיה בדיונית > Red Dead Redemption 2 > פרק 4 - סיינט דניס

לאחר התמקמותם בשיידי בל, דאץ', ארתור וג'ון מגיעים לאחוזתו של ברונטה במטרה לדרוש את שחרורו של ג'ק. ברונטה סוגר עם השלושה עסקה ובתמורה לחיסול כנופיית שודדי קברים בעיירה "סיינט דניס", ברונטה יחזיר את הילד לחזקתם. לאחר שטיפולו בשודדי הקברים, ג'ק חוזר לחיק הוריו והכנופיה עורכת במחנה מסיבה לכבוד שחרורו. ברונטה גם מציע לדאץ' לשדוד קרונית של רכבת קלה בסיינט דניס, מאחר שהיא מובילה סכומי כסף רבים. במהלך מסיבה באחוזתו של ראש העיר "סיינט דניס", דאץ' וחלק מחברי הכנופיה מתערבבים בין האורחים בניסיון לדלות מידע על שודים פוטנציאליים.
בחזרה במחנה, דאץ' מתחיל לתכנן את שוד קרונית הרכבת הקלה. למרות שדאץ' רוצה לצרף את מייקה לשוד, ארתור מתנגד ומציע במקומו את לני ודאץ' מסכים. מיד לאחר מכן, מחנה הכנופיה מותקף על ידי כנופיית האודריסקולס, שחטפו את קירן והוציאו אותו להורג. הכנופיה מצליחה להרוג את חברי האודריסקולס ולאחר מכן, דאץ' מבקש מהכומר סוונסון לקבור את קירן בקרבת המחנה.
לאחר ההיתקלות, דאץ' מוציא לפועל את תוכנית השוד, על סמך המודיעין שקיבל מברונטה. למרות זאת, התכנית מתבררת כמלכודת, כאשר אין סכומי כסף על הקרונית ורשויות החוק (שלמדו על השוד מראש על ידי ברונטה), מחכות לכנופיה במקום. במהלך מנוסתם על גבי הקרונית, ארתור מוריד אותה מהפסים ודאץ' חוטף מכה חזקה בראשו. לאחר השוד וכנקמה על שסידר אותם, דאץ' לוכד את ברונטה, מטביע אותו באגם ונותן לתנינים לאכול את גופתו. המעשה מבהיל את שאר חברי הכנופיה, מכיוון שדאץ' תמיד הטיף נגד נקמה "נקמה היא משחק של שוטים" כלשונו).
במטרה לעזוב את הארץ אחת ולתמיד, דאץ' והכנופיה מנסים לשדוד את הבנק בסיינט דניס. למרות שבתחילה השוד מתקדם בצורה חלקה, הושע נלכד על ידי סוכני פינקרטון ואלו מוציאים אותו להורג למולו של דאץ'. הכנופיה בורחת מהמקום, אך ג'ון נכלא על ידי הפינקרטונים ולני מוצא את מותו. הכנופיה מתפצלת, כאשר דאץ', ארתור, מייקה, ביל וחוויאר מצליחים לברוח מהרשויות ועושים דרכם על ספינה לקובה, תוך רצון להביא לשם את השאר בשלב מאוחר יותר.
ביוגרפיה בדיונית > Red Dead Redemption 2 > פרק 5 - גוארמה

במהלך ההפלגה, סופה מתחוללת והחבורה מוצאת עצמה על אי בשם גוארמה, הנשלט בשליטה צבאית על ידי קולונל פוסר. על מנת לברוח מהמקום, דאץ' והשאר משתפים פעולה עם מספר תושבים שהתארגנו למחתרת על מנת להפיל את השלטון באי. לאחר שסייעו למורדים וחיסלו את פוסר, החבורה מצליחה לברוח מהאי ובעזרת מכתב שסיידי השאירה עבורם בעילום שם, הם מגלים שהכנופיה משכנת בסמוך לאגם "לייקי". עם הגיעם, הכנופיה מתאחדת מחדש, אך סוכני פינקרטון פושטים על המקום כדי לחסל את הכנופיה. לאחר שהצליחו להרוג מספר סוכנים ולברוח, דאץ' לוקח את הכנופיה למקום בשם "ביוור הולו" כדי להסתתר שם מהרשויות.
ביוגרפיה בדיונית > Red Dead Redemption 2 > פרק 6 - ביוור הולו

לאחר שהתמקמו במחנה החדש, חלק מחברי הכנופיה (וביניהם ארתור וג'ון) מתחילים לאבד אמון בדאץ' ובמטרותיו. דאץ' מבחין בכך ומתחיל לדרוש מחברי הכנופיה יותר נאמנות כלפיו. בפרק זה, דאץ' מתחיל להפוך ליותר חרדתי ומאמין בכל לבו שמישהו מהכנופיה הלשין לרשויות החוק על מעשיהם ושזה רק עניין של זמן עד שהכנופיה תבגוד בו. מפאת זאת, דאץ' אוסר על ארתור וסיידי לחלץ את ג'ון ממאסרו בכלא, אך השניים עושים זאת בכל מקרה וזוכים לצעקות מדאץ' הזועם על שהפרו את פקודותיו. לאחר מכן, דאץ' נפגש עם קורנוול כדי להשכין שלום בין שני הצדדים, אך דאץ' יורה בו למוות ברגע של כעס והכנופיה מצליחה לברוח בקושי מהמקום. בהמשך, מייקה משדל את דאץ' להיפגש עם קולם אודריסקול כדי להכריז על הפסקת אש, אך התכנית מתבררת כמלכודת של קולם וקרב ירי מתפתח. למרות זאת, הכנופיה מצליחה להימלט ללא פגע. בשלב מאוחר יותר, קולם מוצא להורג על פשעיו ודאץ', יחד עם ארתור ומספר חברים נוספים בכנופיה, מתחפשים לשוטרים ומוודאים שההוצאה להורג אכן יוצאת לפועל כמתוכנן (מכיוון שקולם ברח כבר ממספר הוצאות להורג קודם לכן).
דאץ' מחליט בצעד נועז לגנוב כספים השייכים לצבא ארצות הברית ומנסה לתמרן את הילידים (שהממשלה גנבה מהם את אדמותיהם) להתחיל במלחמה נגד הצבא, בכך כוח הצבא ייחלש ודאץ' יוכל לגנוב את כל כספם. התכנית יוצאת לפועל ובסופו של דבר, איגל פלייס ("נשר עף"), בנו של הצ'יף, מוצא את מותו. לאחר מכן, דאץ' והכנופיה שודדים רכבת ועליה כספי הצבא, אך ג'ון נורה בכתפו ומושלך מהרכבת. דאץ' מסביר לארתור שהוא חוזר לקחת את ג'ון, אך משאיר אותו מאחור (מכיוון שהוא חושב שהוא הלשין על הכנופיה לרשויות) ומספר לשאר שהוא מת. בנקודה מסוימת, מולי אוש'הה, חברה בכנופיה ובת זוגו של דאץ', מתפרצת שיכורה למחנה ומספרת שהיא הלשינה על הכנופיה. מיד לאחר מכן, סוזן גרימשו יורה בה למוות.
בחזרתם למחנה, אביגיל נחטפת על ידי הפינקרטונים. דאץ' מסרב לחלצה, אך ארתור וסיידי יוצאים בכל זאת. במאבק שמתפתח, הסוכן מילטון חושף שמייקה היה בעצם המלשן ושהוא נלכד על ידם לאחר חזרתם מגוארמה. ארתור חוזר אל מחנה הכנופיה ומתעמת עם אלו שנשארו בה. דאץ' מסרב להאמין לארתור ולפתע ג'ון חוזר למחנה ומצהיר שדאץ' השאיר אותו מאחור למות. בתיקו המקסיקני שמתפתח, סוכני פינקרטון פושטים על המחנה וקרב גדול מתחיל בין הכנופיה לבין רשויות החוק.
בסופו של דבר, דאץ' לוקח את מצבור הכספים של הכנופיה ובורח מהמקום ביחד עם מייקה. דאץ' יסתתר במחתרת למשך השנים הבאות.
ביוגרפיה בדיונית > Red Dead Redemption 2 > אפילוג המשחק הראשון

מספר שנים לאחר פירוק הכנופיה ומותו של ארתור, ג'ון, יחד עם צ'ארלס וסיידי לומדים שמייקה מתחבא בהרים ביחד עם כנופיה חדשה שהקים ויוצאים לשם במטרה לנקום את מותו של ארתור. בהגיעם, החבורה מופתעת כאשר דאץ' מגיע גם הוא למקום, ובכך מוסבר שהוא ומייקה המשיכו לעבוד יחדיו. לאחר דין ודברים, דאץ' מבין שמייקה אכן בגד בכנופיה והורג אותו ביחד עם ג'ון. לאחר מכן, דאץ' עוזב את המקום ומשאיר לג'ון, סיידי וצ'ארלס את השלל מהשוד בבלאקווטר.
ביוגרפיה בדיונית > Red Dead Redemption

מספר שנים לאחר פירוק הכנופיה, דאץ' צץ מחדש והקים כנופיה המורכבת כולה מילידים.
ג'ון, שנסחט על ידי אדגר רוס, נאלץ לצוד את ביל, חוויאר ודאץ' על מנת להגן על משפחתו מרשויות החוק. לאחר שלכד את ביל וחוויאר, ג'ון שם פעמיו להרים המושלגים, היכן שדאץ' וכנופייתו מתחבאים. בעימות שנוצר ביניהם, דאץ' מצהיר שלמרות שהוא ידע שהעולם משתנה, היה לו קשה להשתנות ביחד איתו ומצהיר שלמרות מותו הקרוב, רשויות החוק יחפשו "מפלצת" חדשה לצוד בשביל להצדיק את שכרם. דאץ' זורק את אקדחו לתהום ומחליט להתאבד בקפיצה מצוק מאשר להיכלא.
הנבואה של דאץ' מתגשמת, כאשר לאחר שג'ון סיים את עבודתו, הוא נבגד על ידי רשויות החוק, שמוציאות אותו להורג.
אופי הדמות

ההבטחה של האומה הגדולה הזאת. גברים נוצרו שווים, חופש וצדק לכל. יכול להיות שזה שטותי לגמרי. אבל שווה להילחם על זה. שווה להאמין בזה. אתה לא רואה זאת, חבר?
המקור באנגלית
The promise of this great nation. Men created equal, liberty and justice for all. That might be nonsense too. But it's worth trying for. It's worth believing in. Can't you see that, friend?
דאץ' הוא אידיאליסט ובניגוד להרבה אנשים באותה התקופה, דאץ' מרבה לקרוא הרבה ולאמץ השקפת עולם פילוסופית (בניגוד לפורעי החוק האחרים באותם זמנים). בתחילה, דאץ' מאמין בלב שלם שהוא מסוגל לבצע שינוי בעולם ולמנוע מהממשלה ורשויות החוק לשנות אותו למשהו שהוא לא. למרות זאת, ככל שהמשחק מתקדם, דאץ' לאט לאט מבין שהעולם משתנה למרות מאמציו ובעצמו אף בוגד בעקרונות אותם הוא הטווה בתחילת דרכו (למשל כאשר הוא נקם באנג'לו ברונטה, למרות שהוא תמיד הטיף כנגד אקט שכזה).
דאץ' מאמין שבעזרת הכסף שהכנופיה תרוויח, היא תוכל לרכוש שטח ולחיות מחוץ לזרועות רשויות החוק, בכך להקים לעצמם מעין אוטופיה נטולה שחיתות ממשלתית. החזון של דאץ' מלווה אותו לכל אורך המשחק, כאשר הוא מבטיח לארתור ולדמויות נוספות שלאחר שהם יבצעו מספיק שודים, הם ישיגו מספיק כסף לרכישת אדמה בטהיטי.
דאץ' מאמין בערכים כמו נאמנות ובחלקו האחרון של המשחק השני, הופך לפרנואיד יותר ויותר עד שהוא מאמין שאיש בכנופיה לא נאמן לו מלבד מייקה. דאץ' מחבב את מייקה ובסוף המשחק אף ממנה אותו כיד ימינו (מבלי לדעת שמייקה בגד בכנופיה). חלק מהשחקנים פירשו זאת בעקבות המכה שקיבל בראשו בזמן שוד קרונית הרכבת הקלה וחלק שיערו שדאץ' הפך לכזה לאחר שהושע, שהיה שותפו הקרוב במשך שנים ושימש כקול ההיגיון עבורו נהרג על ידי הפינקרטונים.
דאץ' הוא כריזמתי ומניפולטיבי, ולא פעם ניסה לתמרן בין שתי קבוצות שונות להילחם אחת בשנייה עבור מטרתו האישית (משפחת גריי נגד משפחת ברייטוויט והילידים כנגד צבא ארצות הברית).
טריוויה

למרות שדאץ' מתנגד רבות למודרניזציה, במשחק הראשון ניתן לראותו משתמש בתת-מקלע ואפילו נוהג ברכב. ג'ון מתייחס לכך כצביעות ואפילו מסביר לחוויאר שהפילוסופיה הייתה רק תירוץ בשביל לשדוד ולרצוח אנשים.
דאץ' הוא אקדוחן מוכשר וניתן לראות זאת במשחק הראשון כאשר הוא יורה במשקפת של ג'ון ממרחק רב.
במשחק השני, דאץ' מספר לארתור שאביו נהרג בשדות פנסילבניה, בכך מוצע שאביו נהרג במהלך "קרב גטיסברג".
אמו של דאץ', גרטה ואן דר לינד קבורה בבלאקווטר וניתן למצוא את קברה באפילוג המשחק השני.
תוכניתו של דאץ' להתחלת חיים חדשים יחד עם הכנופיה בטהיטי היא אזכור לתוכניתו של בוץ' קסידי, האחרון אף הצליח בתוכניתו ועזב את ארצות הברית למספר שנים.
הערות שוליים

↑  Dutch van der Linde, Red Dead Wiki (באנגלית)
| --- | --- |
בקרת זהויות :  MusicBrainz: 943eb50a-cd1a-4173-b83d-02d906c28bbd
ויליאם ג'יימס פיצג'רלד

| --- | --- |
אין תמונה חופשית
 לידה:  מאי 1894 Cappawhite, אירלנד 
 פטירה:  יולי 1989 (בגיל 95) 
 השכלה:  Blackrock College 
 תקופת כהונה:  ? – יולי 1989 
 תקופת הפעילות:  ? – יולי 1989 
 פרסים והוקרה:  הצלב הצבאי 
 
ויליאם ג'יימס פיצג'רלד (באנגלית: William James Fitzgerald; ‏ 1895–1989), שופט בריטי שעמד בראש בית המשפט העליון בארץ ישראל בתקופת המנדט הבריטי בתואר "Chief Justice" (התואר המקביל בעברית של אותה תקופה - "זקן השופטים").
לקריאה נוספת

Assaf Likhovski, Law and Identity in Mandate Palestine, publisher: UNC Press 2006
חיים שנהב, המנדט ושברו, על אהבה ובגידה. הוצאת עם עובד, 2007. (הספר בקטלוג ULI)
הערות שוליים

↑  Mr. H Herbert Trusted Appointed Chief Justice, פלסטיין פוסט, 27 באוקטובר 1936
↑  השינויים בפקידות הגבוהה, דבר, 25 בינואר 1937
↑  יועץ משפטי חדש, דבר, 30 בנובמבר 1943
| --- | --- |
בקרת זהויות :  NLI: 987007261250005171  LCCN: no93019537  VIAF: 19252407   WorldCat (עם VIAF): 19252407
רוזלין (סרט)

| --- | --- |
כרזת הסרט בהפצת "דיסני+"
כרזת הסרט בהפצת "דיסני+"
 מבוסס על:  הרומן "When You Were Mine" מאת רבקה סרל
 בימוי:  קארן מיין 
 הופק בידי:  שון לוי דן כהן
 תסריט:  סקוט נוסטדטר, מייקל ה. וובר 
 עריכה:  ג'ניפר לי
 שחקנים ראשיים:  קייטלין דיוור איזבלה מרסד קייל אלן בראדלי ויטפורד מיני דרייבר
 מוזיקה:  Drum & Lace איאן הולטקוויסט
 צילום:  לורי רוז
 מדינה:  ארצות הברית 
 חברה מפיצה:  הולו (ארצות הברית) סטאר+ (אמריקה הלטינית) דיסני+ (הפצה עולמית)
 הקרנת בכורה:  6 באוקטובר 2022 (תיאטרון אל קפיטן) 14 באוקטובר 2022 (הפצה עולמית)
 משך הקרנה:  95 דק' 
 שפת הסרט:  אנגלית 
 סוגה:  קומדיה רומנטית, סרט מבוסס יצירה ספרותית 
 דף הסרט ב־IMDb
 
רוזלין (באנגלית: Rosaline) הוא סרט קומדיה רומנטית אמריקאית שבוים על ידי קארן מיין על פי תסריט מאת סקוט נוישטטר ומייקל ה. ובר, ומככבים בו קייטלין דיוור, איזבלה מרסד, קייל אלן, בראדלי ויטפורד ומיני דרייבר. הסרט מבוסס על רומן הנעורים משנת 2012, "When You Were Mine" מאת רבקה סרל, שבעצמו נכתב בהשראת הטרגדיה "רומיאו ויוליה" מאת ויליאם שייקספיר.
הסרט עלה לאקרנים ב-6 באוקטובר 2022 בתיאטרון אל קפיטן ולשירות "הולו" בארצות הברית, לשירות סטאר+ באמריקה הלטינית ולשירות "דיסני+" ברחבי העולם ב-14 באוקטובר 2022.
תקציר העלילה

הסרט הוא טייק קומי לטרגדיה של ויליאם שייקספיר, "רומיאו ויוליה", המסופר מנקודת מבטה של דודניתה של יוליה, רוזלין, מושא האהבה הראשונה והנכזבת של רומיאו. כשלבה נשבר לאחר שרומיאו פוגש את יוליה ומתחיל לחזר אחריה, רוזלין מתכננת לסכל את הרומן ולזכות בחזרה בלבו של רומיאו.
צוות השחקנים והדמויות

קייטלין דיוור – רוזלין
איזבלה מרסד – יוליה
קייל אלן – רומיאו
בראדלי ויטפורד – האח לורנס
ספנסר סטיבנסון – פאריס
שון טיל – דריו
מיני דרייבר – האחות ג'נט
כריסטופר מקדונלד – לורד קפולט
ניקולס רו – לורד מונטגיו
ניקו היראגה – סטיב השליח
אליסטר טובי – טיבלט
אלחאג'י פופאנה – בנווליו
לו טמפל – מר דניאלי
הפקה > פיתוח

במאי 2021, נמסר כי אולפני המאה ה-20 רכשו את זכויות עיבודו הקולנועי של רומן הנעורים "When You Were Mine", שנכתב על ידי רבקה סרל ויצא לאור בשנת 2012, לאחר שתחילה שפיתוחו החל בחברת "MGM". כמו כן, הוכרז כי את הסרט תביים קארן מיין, על פי תסריט מאת סקוט נוישטטר ומייקל ה. ובר.
הפקה > ליהוק

לצד הכרזת פיתוחו והפקתו של הסרט באולפני המאה ה-20, נמסר על ליהוקה של קייטלין דיוור לתפקיד הראשי. ביוני 2021, נמסר על ליהוקה של איזבלה מרסד לדמותה של יוליה; וביולי 2021, על ליהוקם של קייל אלן לדמותו של רומיאו, ושל בראדלי ויטפורד. באוגוסט 2021, נמסר על ליהוקה של מיני דרייבר לגילום דמותה של "האחות" מהסיפור המקורי.
הפקה > צילומים

צילומי הסרט התקיימו בספטמבר 2021.
הפצה > שיווק

ב-11 באוגוסט 2022, נחשפו תמונות ראשונות מתוך הסרט. ב-22 בספטמבר 2022, הופץ הקדימון הרשמי, שכלל בתוכו את השיר "I Love It" בביצוע "איקונה פופ" משנת 2012. בכתבה שכתבה על הקדימון עבור "IndieWire", ציינה סמנתה ברגסון כי הסרט משמש בחלקו כמפגש האליטה של דור ה-Z ההוליוודי, זאת לאור פופולריותם הגוברת של שלושת השחקנים הראשיים – דיוור, מונר ואלן.
הפצה > בכורת הסרט והזרמת מדיה

בכורת הסרט התקיימה ב-6 באוקטובר 2022 בתיאטרון אל קפיטן. ב-14 באוקטובר 2022, הסרט עלה לשירות "הולו" בארצות הברית, בשירות סטאר+ באמריקה הלטינית; וברחבי העולם, הופץ באמצעות שירות "דיסני+".
הערות שוליים

↑  "Ian Hultquist and Drum & Lace Scoring Karen Maine's Hulu Film 'Rosaline'". Film Music Reporter. May 6, 2022.
1 2  Kroll, Justin (May 6, 2021). "20th Century Acquires Revisionist 'Romeo & Juliet' Pic 'Rosaline' With Kaitlyn Dever Attached to Star; 21 Laps Entertainment Producing". Deadline Hollywood. Retrieved October 13, 2022.
↑  Kroll, Justin (June 30, 2021). "'Rosaline': Isabela Merced To Play Juliet In 20th Century's Revisionist 'Romeo & Juliet' Tale Starring Kaitlyn Dever". Deadline Hollywood. Retrieved October 13, 2022.
↑  Kroll, Justin (July 15, 2021). "'Rosaline': Kyle Allen To Play Romeo In 20th Century's Revisionist 'Romeo & Juliet' Pic Starring Kaitlyn Dever". Deadline Hollywood. Retrieved October 13, 2022.
↑  Kroll, Justin (July 23, 2021). "Bradley Whitford Joins 'Romeo & Juliet' Revisionist Tale 'Rosaline' At 20th Century". Deadline Hollywood. Retrieved October 13, 2022.
↑  Wiseman, Andreas (August 17, 2021). "'Rosaline': Minnie Driver Joins 20th Century's 'Romeo & Juliet' Reimagining". Deadline Hollywood. Retrieved October 13, 2022.
↑  "A Christmas Carol at The Ahmanson Theatre". Culver City Observer. September 16, 2021.
1 2  Grobar, Matt (August 11, 2022). "'Rosaline' Premiere Date, First Look: Kaitlyn Dever Leads 20th Century Studios' 'Romeo & Juliet' Reimagining For Hulu". Deadline Hollywood. Retrieved October 13, 2022.
↑  "❤️ROSALINE❤️ October 14th ⚔️💌🏰". Instagram. August 11, 2022. Retrieved October 13, 2022.
1 2  Bergeson, Samantha (September 22, 2022). "'Rosaline' Trailer: Kaitlyn Dever Tragically Falls for Romeo in Shakespearian Teen Romance". IndieWire. Retrieved October 13, 2022.
↑  Juneau, Jen (September 23, 2022). "'Rosaline' : Watch Kaitlyn Dever Try to Steal Romeo Back from Juliet in Trailer for Hulu Rom-Com". People. Retrieved October 13, 2022.
↑  @20thcentury (October 6, 2022). "'Tis a wonderful evening here at the #Rosaline premiere in Hollywood!" (Tweet). Retrieved October 13, 2022 – via Twitter.
↑  M, Talia (October 7, 2022). "ROSALINE WORLD PREMIERE HIGHLIGHTS". whereisthebuzz.com. Retrieved October 13, 2022.
↑  Palmer, Roger (November 12, 2021). ""Rosealine" Coming To Hulu/Disney+ In 2022". What's on Disney Plus. Retrieved October 13, 2022.
↑  Arthur, Kate (November 12, 2021). "'Predator' Prequel 'Prey' to Stream on Hulu in Summer 2022". Variety. Retrieved November 22, 2021.
המלחמה בגלבוע

המלחמה בגלבוע היא מלחמה מקראית בין ישראל לפלשתים, שהתרחשה בהר הגלבוע. במלחמה זו שאול מלך ישראל נפל בשבי חי בגסיסה ושלושת בניו נפלו בקרב.שאול ניסה למנוע מפלשתים שישתמשו בו בגוססתו כחלק ממעשה עבודה זרה לכן חיפש את מיתתו כדי להמעיט כמה שביכולתו מביזיונו הצפוי. במיתתו פעל למנוע עבודה זרה כפי שעשה במשך כל ימי חייו. בעקבות מותו של שאול, הומלך דוד למלך על יהודה, ובהדרגה גם על כל ישראל. על מות שאול ויהונתן בנו, קונן דוד את קינת דוד. קרב גלבוע מונצח בשמותיהם של יישובים באזור, ששמותיהם לקוחים מקינת דוד, כמו מגן שאול ושדי תרומות, וגם ביישובים על שם ילדיו של שאול, כמו מלכישוע ומירב.
רקע

בתקופת מלכות שאול הייתה מתיחות בין ממלכת ישראל שזה עתה נוסדה, לבין שלטון הפלשתים הוותיק. מקומם הטבעי של הפלשתים היה מישור החוף הדרומי של ארץ ישראל, ובעיקר בחמש הערים אשדוד, אשקלון, עזה, גת ועקרון. אולם סמוך לשלהי מלכות שאול הפלשתים הצליחו לחדור לעומק האסטרטגי של ממלכת ישראל, דרך מישור החוף הצפוני, והגיעו עד אזור הגלבוע לקראת מערכה מול ישראל. כשראה זאת שאול, נפל עליו פחד גדול, והוא פנה אל ה' באמצעות האורים ותומים לשאול אם לצאת למלחמה נגד הפלשתים, אולם הוא לא נענה. לדעת רבים הסיבה לכך הייתה אחריותו של שאול להריגת נוב עיר הכוהנים. לאחר שלא נענה גם בדרכים אחרות, בצר לו חיפש בעלת אוב שתעלה לו את נשמת שמואל הנביא באוב, כדי לשאול אותו מה עליו לעשות.
בעלת האוב העלתה לו את שמואל באוב, והוא הודיע לשאול שישראל יפסידו בקרב, והוא ובניו ייפלו בו חללים. שאול צם והתאבל על הבשורה, אולם לא נמנע בשל כך מהמלחמה. למחרת יצא לקרב עם הפלשתים.
מות שאול

במהלך המלחמה בהר הגלבוע, החלו הפלשתים לרדוף אחר ישראל, ובתוך כך הרגו את שלושת בני שאול: יהונתן, אבינדב ומלכישוע. כשראה שאול שחיל הקשתים של הפלשתים עומדים להשיג אותו ולהתעלל בו, פנה לנושא כליו וצווה עליו לדקור אותו בחרב. אולם נושא הכלים חשש והיסס, ואז תחב שאול את חרבו באדמה, ונפל עליה כדי להמעיט ככל שיכל להיות חלק העבודה הזרה של אויביו. לאחר מכן גם נושא כליו נפל על חרבו.
בעקבות התבוסה, ברחו הישראלים מהערים שבבקעת בית שאן ובעבר הירדן, והפלשתים התיישבו בהן במקומם.
וּפְלִשְׁתִּים נִלְחָמִים בְּיִשְׂרָאֵל וַיָּנֻסוּ אַנְשֵׁי יִשְׂרָאֵל מִפְּנֵי פְלִשְׁתִּים וַיִּפְּלוּ חֲלָלִים בְּהַר הַגִּלְבֹּעַ. וַיַּדְבְּקוּ פְלִשְׁתִּים אֶת שָׁאוּל וְאֶת בָּנָיו וַיַּכּוּ פְלִשְׁתִּים אֶת יְהוֹנָתָן וְאֶת אֲבִינָדָב וְאֶת מַלְכִּי שׁוּעַ בְּנֵי שָׁאוּל. וַתִּכְבַּד הַמִּלְחָמָה אֶל שָׁאוּל וַיִּמְצָאֻהוּ הַמּוֹרִים אֲנָשִׁים בַּקָּשֶׁת וַיָּחֶל מְאֹד מֵהַמּוֹרִים. וַיֹּאמֶר שָׁאוּל לְנֹשֵׂא כֵלָיו שְׁלֹף חַרְבְּךָ וְדָקְרֵנִי בָהּ פֶּן יָבוֹאוּ הָעֲרֵלִים הָאֵלֶּה וּדְקָרֻנִי וְהִתְעַלְּלוּ בִי וְלֹא אָבָה נֹשֵׂא כֵלָיו כִּי יָרֵא מְאֹד וַיִּקַּח שָׁאוּל אֶת הַחֶרֶב וַיִּפֹּל עָלֶיהָ. וַיַּרְא נֹשֵׂא כֵלָיו כִּי מֵת שָׁאוּל וַיִּפֹּל גַּם הוּא עַל חַרְבּוֹ וַיָּמָת עִמּוֹ. וַיָּמָת שָׁאוּל וּשְׁלֹשֶׁת בָּנָיו וְנֹשֵׂא כֵלָיו גַּם כָּל אֲנָשָׁיו בַּיּוֹם הַהוּא יַחְדָּו. וַיִּרְאוּ אַנְשֵׁי יִשְׂרָאֵל אֲשֶׁר בְּעֵבֶר הָעֵמֶק וַאֲשֶׁר בְּעֵבֶר הַיַּרְדֵּן כִּי נָסוּ אַנְשֵׁי יִשְׂרָאֵל וְכִי מֵתוּ שָׁאוּל וּבָנָיו וַיַּעַזְבוּ אֶת הֶעָרִים וַיָּנֻסוּ וַיָּבֹאוּ פְלִשְׁתִּים וַיֵּשְׁבוּ בָּהֶן.
בתחילת ספר שמואל ב' מסופר שהגיע אל דוד נער עמלקי שלטענתו לאחר שנפל שאול על חרבו ביקש ממנו להמית אותו, והוא עשה כבקשתו. בעקבות זאת דוד האשים את הנער בפגיעה במלך ישראל, והמית אותו בעוון פגיעה במלך.
וַיֹּאמֶר הַנַּעַר הַמַּגִּיד לוֹ נִקְרֹא נִקְרֵיתִי בְּהַר הַגִּלְבֹּעַ וְהִנֵּה שָׁאוּל נִשְׁעָן עַל חֲנִיתוֹ וְהִנֵּה הָרֶכֶב וּבַעֲלֵי הַפָּרָשִׁים הִדְבִּקֻהוּ. וַיִּפֶן אַחֲרָיו וַיִּרְאֵנִי וַיִּקְרָא אֵלָי וָאֹמַר הִנֵּנִי. וַיֹּאמֶר לִי מִי אָתָּה ויאמר וָאֹמַר אֵלָיו עֲמָלֵקִי אָנֹכִי. וַיֹּאמֶר אֵלַי עֲמָד נָא עָלַי וּמֹתְתֵנִי כִּי אֲחָזַנִי הַשָּׁבָץ כִּי כָל עוֹד נַפְשִׁי בִּי. וָאֶעֱמֹד עָלָיו וַאֲמֹתְתֵהוּ כִּי יָדַעְתִּי כִּי לֹא יִחְיֶה אַחֲרֵי נִפְלוֹ וָאֶקַּח הַנֵּזֶר אֲשֶׁר עַל רֹאשׁוֹ וְאֶצְעָדָה אֲשֶׁר עַל זְרֹעוֹ וָאֲבִיאֵם אֶל אֲדֹנִי הֵנָּה. וַיַּחֲזֵק דָּוִד בבגדו בִּבְגָדָיו וַיִּקְרָעֵם וְגַם כָּל הָאֲנָשִׁים אֲשֶׁר אִתּוֹ...
וַיֹּאמֶר אֵלָיו דָּוִד אֵיךְ לֹא יָרֵאתָ לִשְׁלֹחַ יָדְךָ לְשַׁחֵת אֶת מְשִׁיחַ ה'. וַיִּקְרָא דָוִד לְאַחַד מֵהַנְּעָרִים וַיֹּאמֶר גַּשׁ פְּגַע בּוֹ וַיַּכֵּהוּ וַיָּמֹת. וַיֹּאמֶר אֵלָיו דָּוִד דָּמְךָ עַל רֹאשֶׁךָ כִּי פִיךָ עָנָה בְךָ לֵאמֹר אָנֹכִי מֹתַתִּי אֶת מְשִׁיחַ ה'
קבורת עצמות שאול ובניו

למחרת הקרב, לקחו הפלשתים את גופות שאול ובניו, ותלו אותן בחומת בית שאן. כששמעו את הדבר אנשי יבש גלעד, התגנבו בחסות החשכה אל החומה, נטלו ממנה את הגופות, וקברו אותן ביבש גלעד. בעקבות זאת דוד מברך את אנשי יבש על גמילות החסד עם שאול מלך ישראל.
וַיִּשְׁלַח דָּוִד מַלְאָכִים אֶל אַנְשֵׁי יָבֵישׁ גִּלְעָד וַיֹּאמֶר אֲלֵיהֶם בְּרֻכִים אַתֶּם לַה' אֲשֶׁר עֲשִׂיתֶם הַחֶסֶד הַזֶּה עִם אֲדֹנֵיכֶם עִם שָׁאוּל וַתִּקְבְּרוּ אֹתוֹ. וְעַתָּה יַעַשׂ ה' עִמָּכֶם חֶסֶד וֶאֱמֶת וְגַם אָנֹכִי אֶעֱשֶׂה אִתְּכֶם הַטּוֹבָה הַזֹּאת אֲשֶׁר עֲשִׂיתֶם הַדָּבָר הַזֶּה.
קינת דוד

בעקבות הבשורה על מות שאול ויהונתן, קונן עליהם דוד את קינת דוד, בה ספד להם וביכה את מותם ההרואי.
התאבדות שאול בהלכה

מעשה ההתאבדות של שאול עורר פולמוס נרחב בקרב הפוסקים, האם מותר היה לשאול לשים קץ לחייו, דבר שנאסר באיסור חמור. יש אומרים שמותר היה לו לעשות כן משום שידע בוודאות שימות במלחמה, בעקבות נבואת שמואל שאותה שמע אצל בעלת האוב. יש אומרים שמותר היה לו להתאבד כדי למנוע חילול השם שהפלשתים יתעללו במלך ישראל ויבזוהו. יש אומרים שמותר היה לו להתאבד כי הפלשתים רצו להעבירו על דת, או להתעלל בו במשכב זכר. מאידך, יש אומרים ששאול אכן נהג שלא כדין כשהתאבד, והיה לו למות על ידי הפלשתים ולא לשים קץ לחייו.
הערות שוליים

↑  רש"י ורלב"ג על שמואל א' פרק כ"ח פסוק ו', ועוד רבים.
↑  שיירי כנסת הגדולה יורה דעה סימן קנ"ז הגהות בית יוסף סעיף כ"א. רב פעלים חלק ג' יורה דעה סימן כ"ט.
↑  ים של שלמה בבא קמא פרק ח' סימן נ"ט. מתנות כהונה על בראשית רבה פרק ל"ד, סעיף קטן מ"ג.
↑  ריטב"א על מסכת עבודה זרה דף י"ח עמוד א'. משפט כהן סימן קמ"ד.
↑  דעת זקנים על בראשית פרק ט' פסוק ה'. אורחות חיים דין אהבת ה' ויראתו סימן א'.
↑  לפריסת הסוגיה בהרחבה, ראו במאמרו של הרב יאיר וייץ 'האם מותר היה לשאול להתאבד?' באתר ישיבת הר ברכה
| ספר שמואל |
| --- | --- | --- |
| תקופת עלי הכהן | הולדת שמואל • תפילת חנה • נבואת בית עלי • מלחמת אבן העזר הראשונה |  |
| תקופת שמואל הנביא | ארון הברית בשדה פלשתים • החזרת ארון הברית לישראל• קרב מצפה • בקשת המלך • משפט המלך • תוכחת שמואל לעם |  |
| תקופת שאול המלך לפני משיחת דוד | משיחת שאול למלך • מלחמת שאול ונחש העמוני • מלחמת מכמש • יהונתן ויערת הדבש • מלחמת שאול בעמלק |  |
| תקופת שאול המלך לאחר משיחת דוד | משיחת דוד למלך • דוד וגוליית • ניסיונות שאול להמית את דוד • מבחן ראש החודש • בריחת דוד אל אכיש • הטבח בנוב עיר הכהנים • מרדף שאול אחר דוד במדבר יהודה • מפגש דוד ושאול במדבר עין גדי • סיפור נבל הכרמלי • מפגש דוד ושאול בגבעת החכילה • בעלת האוב מעין דור • מלחמת דוד בעמלק • המלחמה בגלבוע |  |
| תקופת דוד המלך בחברון | פילוג ממלכת שאול: בשורת הנער העמלקי • קינת דוד • מלחמת אבנר ויואב • רצח אבנר •  קינת דוד על אבנר • רצח איש בושת |  |
| תקופת דוד המלך בירושלים | כיבוש ירושלים בידי דוד • הקרב בעמק רפאים • העלאת ארון הברית לירושלים • נבואת נתן • מפיבושת • מלחמת דוד בעמון וארם • מעשה דוד ובת שבע • משל כבשת הרש • מעשה אמנון ותמר • רצח אמנון • האישה החכמה מתקוע • מרד אבשלום • מרד שבע בן בכרי • האישה החכמה מאבל בית מעכה • סיפור רצפה בת איה • שירת דוד • דברי דוד האחרונים • המגפה בימי דוד |  |
| דמויות בולטות | עלי הכהן • אלקנה • חנה • שמואל הנביא • שאול המלך • יהונתן בן שאול • מיכל • דוד המלך • אחימלך בן אחיטוב • אבנר בן נר • נבל הכרמלי • אביגיל • יואב בן צרויה • אבישי בן צרויה • איש בושת • אבשלום • אמנון • תמר • מפיבושת |  |
התגלות נשמת שמואל הנביא אל שאול המלך בעת העלאתה באוב. ציור מאת דמיטרי מרטינוב
CentOS

| --- | --- |


צילום מסך של ההפצה בגרסה 8.0 עם סביבת שולחן העבודה GNOME
 מפתח:  The CentOS Project (חלק מרד האט)
 משפחה:  לינוקס
 מודל קוד:  קוד פתוח
 מחזור חיים:  2002–הווה (כ־23 שנים) 
 גרסה אחרונה:  CentOS Stream 9 ב־30 באוגוסט 2022 (לפני כיותר משנה)
 סוג גרעין:  לינוקס
 סוג רישיון:  הרישיון הציבורי הכללי של גנו ורישיונות נוספים
 מצב עבודה:  עדכני
 מנהל חבילות:  מנהל החבילות RPM 
 סביבת שולחן עבודה:  GNOME 
 מבוססת על:  Red Hat Enterprise Linux 
 פלטפורמות:  x86-64, ARM, POWER8 
 אתר אינטרנט:  https://www.centos.org/ 
 CentOS Stream ←
 
CentOS (שם מלא: Community Enterprise Operating System) היא הפצת לינוקס המבוססת על Red Hat Enterprise Linux, וממוצבת כאלטרנטיבה חינמית לה. ההפצה, שמשתמשת במערכת ניהול החבילות YUM, מיועדת לארגונים.
היסטוריה

מקור ההפצה הוא מ-cAos Project, וגרסאותיה שוחררו לראשונה בשנת 2004 (החל מגרסאות 2 ו-3.1). בשנת 2006 ההפצה Tao Linux שולבה לתוכה לאחר שהמפתח שלה, דייוויד פארסלי (David Parsley), פרש וחבר לצוות המפתחים של CentOS.
ביולי 2009 חיברו שבעה מפתחים מכתב פתוח ללאנס דייוויס- מהאחראיים על ההפצה באופן כללי, ובפרט על הדומיין, על כספי התרומות להפצה ובעל זכות כמייסד על ערוצי ה־IRC של ההפצה, שנעלם ולא היה ניתן ליצור קשר עמו מחשש שמא הדבר יפגע במיזם כולו. בעקבות מכתב זה נערכה פגישה עם דייוויס וחלק גדול מהבעיות נפתרו ושני הצדדים הגיעו להסכמות ולהסדרת הבעיות.
ביולי 2010 נחשבה ההפצה כ"הפצה המובילה לשרתים", כשבערך 30% משרתי הלינוקס השתמשו בה, כשהיא עוקפת את דביאן. אך בינואר 2012 דביאן חזרה להוביל בדירוג.
בינואר 2014 הודיעה רד האט כי תיקח "חלק פעיל" בהפצה ותממן את המיזם, בדומה לחלקה בהפצה פדורה. סימן המסחר של ההפצה הועבר לבעלות רד האט, ונוצר גם ועד חדש שכלל גם חברי צוות מרד האט (בזמן שחלק מאנשי ההפצה הועברו לעבוד בראד האט). אך, ההפצה עדיין שמרה על מהותה ונשארה תוכנה חופשית מבוססת קוד פתוח.